ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026635

ขอให้ปรับปรุงการให้บริการของเจ้าหน้าที่สำนักงานเขตจอมทอง  เนื่องจากผู้ร้องแจ้งว่า วันที่ 29 มิถุนายน 2566 ได้รับหนังสือเรียกเก็บภาษีสิ่งปลูกสร้าง จำนวนเงิน 418 บาท (สี่ร้อยสิบแปดบาทถ้วน) พื้นที่ เดอะคีย์สาทร-ราชพฤกษ์ เลขที่ห้อง 33/292 (ไม่ทราบแขวง-เขต) กรุงเทพมหานคร ลงวันที่ 15 มิถุนายน 2566 จากทางสำนักงานเขต ซึ่งผู้ร้องแจ้งว่าได้ทำการขายห้อง 33/292 ไปแล้วตั้งแต่พฤษภาคม 2565 (ไม่สามารถระบุวันที่ชัดเจนได้) จากนั้นวันที่ 30 มิถุนายน 2566 เวลาประมาณ 08.50 น. ผู้ร้องได้ติดต่อไปยังสำนักงานเขตจอมทอง เพื่อสอบถามข้อมูลเกี่ยวกับหนังสือเรียกเก็บภาษีสิ่งปลูกสร้างที่ได้รับ ผ่านหมายเลขโทรศัพท์ 0 2427 4925 เจ้าหน้าที่เพศหญิงรับสาย (ไม่ทราบชื่อ-นามสกุล) แจ้งว่าใช้ข้อมูลผิด ซึ่งข้อมูลที่ใช้ในการประเมินภาษีเป็นข้อมูลของปี 2563 (ตามผู้ร้องแจ้ง) ส่งผลให้ผู้ร้องเกิดความไม่พึงพอใจในการดำเนินการประเมินภาษีสิ่งปลูกสร้างของสำนักงานเขตจอมทองเป็นอย่างมาก ประกอบกับผู้ร้องแจ้งว่าทางหน่วยงานควรทำงานแบบมีประสิทธิภาพ และควรอัปเดตฐานข้อมูลให้เป็นปัจจุบันอยู่เสมอ รวมทั้งควรตรวจสอบข้อมูลอย่างละเอียดทุกครั้งก่อนจัดส่งหนังสือออกจากหน่วยงาน จึงประสงค์ให้หน่วยงานที่เกี่ยวข้องดำเนินการปรับปรุงให้บริการในกรณีดังกล่าว เพื่อเป็นการลดความผิดพลาดของทางหน่วยงาน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata